**RAZPISNA DOKUMENTACIJA**

|  |
| --- |
| **Javni razpis za** **sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024**  **(kratica javnega razpisa: JR GSSZ 2024)** |

**VSEBINA:**

1. **BESEDILO JAVNEGA RAZPISA**
2. **POJASNILA JAVNEGA RAZPISA**
3. **OBRAZCI ZA PRIPRAVO VLOGE**
4. **PRILOGA V RAZPISNI DOKUMENTACIJI**
5. BESEDILO JAVNEGA RAZPISA

Javni razpis

za sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024 (JR GSSZ 2024)

1. **Pravna podlaga**

Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O in [76/23](http://www.uradni-list.si/1/objava.jsp?sop=2023-01-2386)), Proračun Republike Slovenije za leto 2024 (Uradni list RS, št. [150/22](http://www.uradni-list.si/1/objava.jsp?sop=2022-01-3735) in [123/23](http://www.uradni-list.si/1/objava.jsp?sop=2023-01-3594)), Zakon o izvrševanju proračunov Republike Slovenije za leti 2024 in 2025 (Uradni list RS, št. [123/23](http://www.uradni-list.si/1/objava.jsp?sop=2023-01-3596) in 12/24), Pravilnik o postopkih za izvrševanje proračuna Republike Slovenije (Uradni list RS št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372); ZIPRS1011, [3/13](http://www.uradni-list.si/1/objava.jsp?sop=2013-01-0109), [81/16](http://www.uradni-list.si/1/objava.jsp?sop=2016-01-3446), [11/22](http://www.uradni-list.si/1/objava.jsp?sop=2022-01-0202), [96/22](http://www.uradni-list.si/1/objava.jsp?sop=2022-01-2394), [105/22](http://www.uradni-list.si/1/objava.jsp?sop=2022-01-2603) ZZNŠPP, [149/22](http://www.uradni-list.si/1/objava.jsp?sop=2022-01-3730) in [106/23](http://www.uradni-list.si/1/objava.jsp?sop=2023-01-3058)), Zakon o odnosih Republike Slovenije s Slovenci zunaj njenih meja (Uradni list RS, št. 43/06, 76/10 in 206/21 - ZDUPŠOP), Program dela Zamejske gospodarske koordinacije za leto 2024, št. 511-11/2024/1 z dne 26. 2. 2024.

1. **Ime oziroma naziv in sedež neposrednega proračunskega uporabnika, ki dodeljuje sredstva**

Uporabnik državnega proračuna: Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljnjem besedilu: ministrstvo).

1. **Namen, cilji in predmet javnega razpisa**
   1. **Namen in cilj javnega razpisa**

Namen javnega razpisa je podpreti izvajanje aktivnosti gospodarskih struktur avtohtone slovenske narodne skupnosti v zamejstvu za ohranjanje slovenstva zunaj matične države in njegovega povezovanja s Slovenijo na področju gospodarstva.

Cilji javnega razpisa so:

* krepitev ekonomske moči avtohtonih manjšin in gospodarski razvoj slovenskega zamejskega prostora,
* krepitev gospodarskega sodelovanja in povezovanja med zamejskim in slovenskim gospodarstvom,
* vzdrževanje gospodarskih struktur in dejavnosti Slovencev v zamejstvu, ki predstavlja širši slovenski narodni prostor.
  1. **Predmet javnega razpisa**

Predmet javnega razpisa je sofinanciranje stroškov dela redno zaposlenih (plač) ter pogodbenega dela v zamejskih gospodarskih strukturah za osebe, ki v zamejskih gospodarskih strukturah delujejo na področju aktivnosti, ki spodbujajo razvoj gospodarstva, kot npr. promocijska dejavnost, mapiranje terena ter priprava baz podatkov – popis in včlanjevanje gospodarskih subjektov, organizacija, koordinacija in izvedba projektnih nalog s področja gospodarstva, in sicer za naslednje teritorialne sklope:

* Sklop 1 - gospodarske strukture avtohtone slovenske narodne skupnosti v Avstriji,
* Sklop 2 - gospodarske strukture avtohtone slovenske narodne skupnosti v Italiji,
* Sklop 3 - gospodarske strukture avtohtone slovenske narodne skupnosti na Madžarskem,
* Sklop 4 - gospodarske strukture avtohtone slovenske narodne skupnosti na Hrvaškem (območje severne Istre, reško zaledje, Gorski Kotar) in
* Sklop 5 - gospodarske strukture avtohtone slovenske narodne skupnosti na Hrvaškem (Med(ži)murje, Obkolpje, Obsotelje, Zagreb z okolico).

1. **Ciljne skupine / upravičenci**

Upravičeni prejemniki sredstev so aktivno delujoče uradno registrirane pravne osebe v zamejstvu, ki se ukvarjajo z ekonomskim razvojem avtohtone slovenske narodne skupnosti v zamejstvu.

1. **Pogoji za kandidiranje**

Vloga prijavitelja mora izpolnjevati vse pogoje javnega razpisa. Izpolnjevanje pogojev mora izhajati iz vsebine celotne vloge. Če vloga ne izpolnjuje vseh pogojev, se zavrne.

Glede izpolnjevanja razpisnih pogojev prijavitelj podpiše obrazec 2, s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu (izjava je del razpisne dokumentacije).

V primeru dvoma glede izpolnjevanja pogojev za kandidiranje, lahko ministrstvo zahteva dodatna pojasnila in dokazila.

V primeru, da se neizpolnjevanje pogojev ugotovi po izdaji sklepa o dodelitvi sredstev, se pogodba o sofinanciranju ne bo podpisala, sklep o dodelitvi sredstev pa se odpravi oziroma razveljavi.

V primeru, da se neizpolnjevanje pogojev ugotovi po podpisu pogodbe o sofinanciranju, bo ministrstvo odstopilo od pogodbe o sofinanciranju, pri čemer je upravičenec dolžan vrniti vsa že prejeta sredstva skupaj z zakonskimi zamudnimi obrestmi od dneva prejema sredstev na njegov transakcijski račun do dneva vračila sredstev v državni proračun Republike Slovenije.

* 1. **Splošni pogoji za kandidiranje so:**

1. Prijavitelj je uradno registrirana pravna oseba v tujini - evidentirana v uradnem registru države, v kateri ima sedež. Prijavitelj je evidentiran v uradnem registru pred dnevom objave javnega razpisa.
2. Prijavitelj za iste že povrnjene upravičene stroške in aktivnosti, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja).
3. Prijavitelj se je seznanil in se z oddajo vloge na ta javni razpis strinja z vsemi pogoji, ki so navedeni v tem javnem razpisu in razpisni dokumentaciji.
4. Prijavitelj izjavlja, da vse kopije, ki so priložene k vlogi, ustrezajo originalom.
5. Prijavitelj izjavlja, da so vse navedbe, ki so podane v vlogi, resnične in ustrezajo dejanskemu stanju.
   1. **Posebni pogoji za kandidiranje so:**
6. Prijavitelj mora imeti pozitiven odnos do povezovanja z matično domovino Republiko Slovenijo.
7. Prijavitelj izvaja dejavnost, ki je usmerjena v gospodarski razvoj avtohtone slovenske narodne skupnosti, in sicer pred dnevom objave javnega razpisa, kar mora biti razvidno iz internih aktov prijavitelja oziroma drugih zadevajočih dokumentov.
8. Prijavitelj ima odprt svoj transakcijski račun v državi, kjer je registriran.
9. Prijavitelj ima sprejet Program dela za leto 2024 ali drug ekvivalenten dokument, ki vsebuje tudi aktivnosti, ki so predmet javnega razpisa.
10. Prijavitelj ima na dan oddaje vloge registrirano in aktivno delujočo spletno stran oziroma družbeno omrežje, na katerih so objavljene njegove aktivnosti.
11. **Merila za ocenjevanje vlog**

|  |  |  |
| --- | --- | --- |
| MERILO | | Št. točk |
| 1 | Prispevek k pospeševanju gospodarskega razvoja v zamejstvu | 30 |
| 2 | Obseg in kakovost delovanja | 15 |
| 3 | Pomen prosilca znotraj posamezne slovenske zamejske skupnosti z vidika gospodarstva | 10 |
| 4 | Skrb za ohranjanje slovenstva zunaj matične domovine na podlagi spodbujanja gospodarske dejavnosti | 15 |
| 5 | Načrt delovanja | 25 |
| 6 | Nujnost finančne podpore | 5 |
| SKUPAJ | | 100 |

Način uporabe meril je opredeljen v poglavju 3.b razpisne dokumentacije.

Maksimalno število točk, ki jih je mogoče doseči, je 100.

Za sofinanciranje bodo lahko izbrani le tisti prijavitelji, ki bodo v postopku ocenjevanja dosegli prag najmanj 60 točk.

Komisija bo pri ocenjevanju vlog upoštevala tudi dodatno omejitev, in sicer da prijavitelj v okviru razpisa ne more prejeti več sredstev, kot je višina zaprošene subvencije, ki jo prijavitelj opredeli v točki 5 obrazca št. 1 »Prijava«, ki je del razpisne dokumentacije.

Iz vsakega teritorialnega sklopa zamejstva bo izbran le en prijavitelj. V kolikor bosta iz istega sklopa zamejstva kandidirala dva prijavitelja, bo sredstva pridobil tisti, ki bo v fazi ocenjevanja dobil več točk. V primeru enakega števila točk prijaviteljev iz istega teritorialnega sklopa zamejstva, sredstva prejme tisti, ki bo v letu 2024 organiziral večje število poslovnih dogodkov. V primeru enakega števila poslovnih dogodkov, sredstva prejme prijavitelj, čigar vloga je prispela prva.

Posamezne vloge se lahko pred dokončno odločitvijo strokovne komisije glede sofinanciranja uskladijo tudi z drugimi državnimi institucijami.

1. **Okvirna višina razpoložljivih sredstev**

Okvirna višina sredstev, ki je na razpolago za izvedbo predmeta tega javnega razpisa, znaša 300.000,00 EUR, in sicer za naslednje teritorialne sklope:

* Sklop 1 - gospodarske strukture avtohtone slovenske narodne skupnosti v Avstriji: 60.000,00 EUR,
* Sklop 2 - gospodarske strukture avtohtone slovenske narodne skupnosti v Italiji; 60.000,00 EUR,
* Sklop 3 - gospodarske strukture avtohtone slovenske narodne skupnosti na Madžarskem: 60.000,00 EUR,
* Sklop 4 - gospodarske strukture avtohtone slovenske narodne skupnosti na Hrvaškem (območje severne Istre, reško zaledje, Gorski Kotar): 60.000,00 EUR in
* Sklop 5 - gospodarske strukture avtohtone slovenske narodne skupnosti na Hrvaškem (Med(ži)murje, Obkolpje, Obsotelje, Zagreb z okolico): 60.000,00 EUR.

Finančna sredstva so zagotovljena v proračunu Republike Slovenije, na proračunski postavki Ministrstva za gospodarstvo, turizem in šport Republike Slovenije, PP 231093 – Zamejska gospodarska koordinacija (NRP 2180-23-0007 – Zamejska gospodarska koordinacija).

V primeru spremembe višine proračunskih sredstev na omenjeni postavki se uskladi tudi višina sredstev za ta javni razpis.

Ministrstvo si pridržuje pravico, da lahko javni razpis kadarkoli do izdaje sklepov o dodelitvi sredstev, prekliče z objavo v Uradnem listu Republike Slovenije.

1. **Način financiranja**

Ministrstvo bo sofinanciralo upravičene stroške do višine 100%. Upravičenec dobi povrnjene stroške za nazaj. Sofinanciranje upravičenih stroškov bo izvedeno na osnovi dejanskih upravičenih stroškov, ki se bodo dokazovali z dokazili o obračunu, izplačilu stroškov plač ter pogodbenega dela in poročilu o aktivnostih.

1. **Obdobje, v katerem morajo biti porabljena dodeljena sredstva**

Koriščenje sredstev je možno v letu 2024.

Obdobje upravičenosti stroškov je od 1. 1. 2024 in traja do 20. 11. 2024.

Do sofinanciranja bodo upravičeni stroški, plačani znotraj obdobja upravičenosti.

Osnova za izplačilo sredstev po tem javnem razpisu je s strani ministrstva potrjen zahtevek za izplačilo, ki ga posreduje upravičenec.

Upravičenec dokazuje upravičenost stroškov z ustreznimi dokazili, ki jih je potrebno predložiti v skladu z določbami javnega razpisa in razpisne dokumentacije.

Roki in obdobja poročanja ter izdaje zahtevkov za izplačilo so podrobno opredeljeni v obrazcu 3 »Vzorec pogodbe o sofinanciranju«, ki je del razpisne dokumentacije.

Zadnji rok za oddajo zahtevkov za izplačilo je 21. 11. 2024.

Stroški, ki bodo nastali po zadnjem roku za prispetje zahtevka za izplačilo, se ne morejo uveljavljati kot upravičeni in ne bodo priznani za sofinanciranje.

1. **Upravičeni stroški**

Upravičeni stroški, ki so predmet sofinanciranja, so stroški dela redno zaposlenih (plače/celoten strošek delodajalca) ter pogodbenega dela (v bruto zneskih) v zamejskih gospodarskih strukturah.

Ministrstvo bo sofinanciralo upravičene stroške eni osebi iz vsakega teritorialnega sklopa zamejstva.

Upravičenci stroške dokazujejo z dokazili o obračunu, izplačilu stroškov plač ter pogodbenega dela in poročilu o aktivnostih.

**11. Dokumentacija javnega razpisa**

Dokumentacija javnega razpisa (obrazec za pripravo vloge, pogoji in merila za dodeljevanje sredstev, navodila ter vzorec pogodbe) je objavljena na spletni strani Ministrstva za gospodarstvo, turizem in šport: [Javne objave Ministrstva za gospodarstvo, turizem in šport | GOV.SI](https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/).

**12. Roki in način prijave na javni razpis**

Vloga mora biti pripravljena v slovenskem jeziku in skladno z določili tega javnega razpisa, razpisne dokumentacije in navodili na obrazcih, ki so del razpisne dokumentacije.

Prijavitelji vloge pošljejo po elektronski pošti na podpisanem in skeniranem prijavnem obrazcu na elektronski naslov: [gp.mgts@gov.si](mailto:gp.mgts@gov.si).

Pri posredovanju po elektronski pošti mora biti v naslovu zadeve elektronske pošte navedeno: »NE ODPIRAJ – Vloga na JAVNI RAZPIS za sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024«.

Če vloge zaradi objektivnih razlogov ni mogoče poslati po elektronski pošti, lahko prosilci vlogo pošljejo na natisnjenem in podpisanem prijavnem obrazcu in v zaprti ovojnici oz. jo  osebno predložijo na sedež Ministrstva za gospodarstvo, turizem in šport, Kotnikova 5, 1000 Ljubljana, Slovenija.

Pri posredovanju po pošti oziroma osebni predložitvi mora biti vloga oddana v zaprti ovojnici, ki je opremljena z obrazcem št. 4 »Oddaja vloge«, ki je del razpisne dokumentacije. Iz ovojnice mora biti razvidno, da gre za vlogo na Javni razpis za sofinanciranje gospodarskih struktur avtohtone slovenske narodne skupnosti v zamejstvu v letu 2024 (»NE ODPIRAJ – Vloga na JAVNI RAZPIS za sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024«).

Vloge, ki ne bodo podane v skladu z napisanim, ne bodo uvrščene v nadaljnji postopek.

Stroški priprave vloge in oddaje vloge na predmetni javni razpis bremenijo prijavitelja.

Rok za oddajo vlog na javni razpis je **28. junij 2024.** Za pravočasne vloge štejejo vloge, ki bodo do tega datuma prispele na elektronski naslov: [gp.mgts@gov.si](mailto:gp.mgts@gov.si).

Če se vloga pošlje priporočeno po pošti, se za dan oddaje vloge šteje datum oddaje na pošto (poštni žig). Če se vloga pošlje z navadno pošiljko, se za dan oddaje šteje dan, ko ministrstvo vlogo prejme. Osebno se vloga lahko odda v sprejemni pisarni ministrstva, na lokaciji Kotnikova ulica 5, Ljubljana, od 9.00 do 15.30 ure (v petek do 14.30 ure). Merilo za pravočasno prispelo vlogo je poštni žig, odtisnjen na ovojnici, ki za obravnavo ne sme biti kasnejši od datuma roka za predložitev vlog. V primeru, da iz ovojnice ne bo razviden datum na poštnem žigu in v primeru neposredne predložitve vloge na sedežu ministrstva, pa velja datum, vpisan na potrdilu ministrstva o prejemu pošiljke, ki prav tako ne sme biti kasnejši od datuma roka za predložitev vlog.

1. **Odpiranje vlog**

Odpiranje vlog ne bo javno in bo izvedeno v prostorih ministrstva najkasneje v 8 delovnih dneh po datumu za prispetje vlog.

Obravnavane bodo samo pravočasne vloge, ki bodo pravilno označene.

Vse nepravočasne in/ali nepravilno označene vloge bodo s sklepom zavržene.

Na odpiranju bo komisija preverila popolnost pravočasnih in pravilno označenih vlog.

V primeru ugotovitve nepopolnosti vloge, bo komisija prijavitelja elektronsko pozvala k dopolnitvi vloge. Rok za dopolnitev vlog je osem (8) dni od prejema poziva. Nepopolne vloge, ki jih prijavitelji v roku za dopolnitev ne bodo dopolnili, bodo s sklepom zavržene.

1. **Rok, v katerem bodo prijavitelji obveščeni o izidu javnega razpisa**

Po strokovnem pregledu in ocenjevanju vlog bo komisija pripravila končni predlog finančne podpore. Na osnovi končnega predloga finančne podpore bo odgovorna oseba ministrstva ali od nje pooblaščena oseba s sklepom odločila o razdelitvi sredstev.

Prijavitelji bodo o izidu njihove vloge obveščeni predvidoma v roku 60 dni od datuma odpiranja vlog. Hkrati s sklepom o dodelitvi sredstev bodo upravičenci pozvani k podpisu pogodbe. Če se upravičenec v roku osme (8) dni od prejema poziva k podpisu pogodbe na poziv pisno ne odzove, se šteje, da je umaknil vlogo za pridobitev sredstev.

Upravičenec sredstev je dolžan v tridesetih (30) dneh po prejemu pogodbe o sofinanciranju posredovati dva podpisana izvoda na naslov: Ministrstvo za gospodarstvo, turizem in šport, Kotnikova 5, 1000 Ljubljana, Slovenija. V nasprotnem primeru se šteje, da odstopa od podpisa pogodbe.

Rezultati predmetnega javnega razpisa so informacije javnega značaja in bodo objavljeni na spletni strani ministrstva.

1. **Dodatne informacije**

Za dodatne informacije o javnem razpisu lahko zainteresirani prijavitelji zaprosijo izključno po elektronski pošti na naslovu: gp.mgts@gov.si s pripisom: »Javni razpis za sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024«.

1. POJASNILA
2. **NAVODILA ZA PRIJAVO NA JAVNI RAZPIS**
3. **Priprava in oddaja vloge**

Za sodelovanje na javnem razpisu lahko prijavitelj vlogo pošlje:

* po elektronski pošti na skeniranem in podpisanem prijavnem obrazcu na elektronski naslov: [gp.mgts@gov.si](mailto:gp.mgts@gov.si). V tem primeru mora biti v naslovu zadeve elektronske pošte navedeno: »NE ODPIRAJ – Vloga na JAVNI RAZPIS za sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024«.
* po pošti oziroma na natisnjenem in podpisanem prijavnem obrazcu in v zaprti ovojnici oz. jo  osebno predložijo na sedež Ministrstva za gospodarstvo, turizem in šport, Kotnikova 5, 1000 Ljubljana, Slovenija. Pri posredovanju po pošti oziroma osebni predložitvi mora biti vloga oddana v zaprti ovojnici. Iz ovojnice mora biti razvidno, da gre za vlogo na Javni razpis za sofinanciranje gospodarskih struktur avtohtone slovenske narodne skupnosti v zamejstvu v letu 2024 (Pripis: »NE ODPIRAJ – Vloga na JAVNI RAZPIS za sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024«).

Vloga mora biti pripravljena v slovenskem jeziku in skladno z določili tega javnega razpisa, razpisne dokumentacije in navodili na obrazcih.

Vloga mora vsebovati vse obrazce od 1 do 3, navedene v poglavju III te razpisne dokumentacije.

Obrazci morajo biti izpolnjeni z računalnikom, v slovenskem jeziku, skladno z navodili.

V označena polja prijavitelj vpiše ustrezne podatke ali ustrezno označi.

Obveznih sestavnih delov iz obrazcev prijavitelj ne sme izbrisati.

Obrazci morajo biti originalno podpisani s strani zakonitega zastopnika in žigosani (v kolikor prijavitelj pri poslovanju uporablja žig) na mestih, kjer je to na obrazcih predvideno.

Vloge, ki ne bodo podane v skladu z napisanim, ne bodo uvrščene v nadaljnji postopek.

Stroški priprave vloge in oddaje vloge na predmetni javni razpis bremenijo prijavitelja.

Prijavitelj naj bo pozoren tudi na pogoje za kandidiranje.

Prijavitelj vzorca pogodbe pri prijavi ne izpolnjuje, le parafira in pošlje.

Prijavitelj vzorca ocenjevalnega lista pri prijavi ne izpolnjuje in ne pošilja.

1. **Roki za oddajo in obravnava vlog**

Rok za oddajo vlog na javni razpis je 28. junij 2024. Za pravočasne vloge štejejo vloge, ki bodo poslane na elektronski naslov: [gp.mgts@gov.si](mailto:gp.mgts@gov.si) ali oddane po pošti do vključno 28. junija 2024 oz. do tega dne do 15.00 ure predložene na sedež ministrstva.

Obravnavane bodo samo pravočasne vloge, ki bodo pravilno označene. Vse nepravočasne in/ali nepravilno označene vloge bodo s sklepom zavržene.

V primeru ugotovitve nepopolnosti vloge bo komisija pozvala prijavitelja k dopolnitvi vloge. Rok za dopolnitev vlog je osem (8) dni od prejema poziva.

Prijavitelj v dopolnitvi ne sme spreminjati:

* višine zaprošenih sredstev in
* tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je naročnik prejel v postopku dodelitve sredstev.

Vsa predložena dokazila morajo odražati dejansko stanje.

V primeru, da se neizpolnjevanje pogojev ugotovi po izdaji sklepa o dodelitvi sredstev, se pogodba ne podpiše, sklep o dodelitvi sredstev pa se razveljavi.

V primeru, da se neizpolnjevanje pogojev ugotovi po podpisu pogodbe, Ministrstvo za gospodarstvo, turizem in šport (v nadaljnjem besedilu: ministrstvo) odstopi od pogodbe, pri čemer je upravičenec dolžan vrniti vsa morebitna že prejeta sredstva z zakonskimi zamudnimi obrestmi od dneva prejema sredstev do dneva vračila v državni proračun Republike Slovenije, in sicer na transakcijski račun, ki ga posreduje skrbnik pogodbe.

Vse pravočasne, pravilno označene in formalno popolne vloge, ki bodo izpolnjevale vse pogoje za prijavo in bodo skladne s predmetom in namenom tega javnega razpisa, bodo s strani komisije za izvedbo postopka javnega razpisa, ki jo imenuje odgovorna oseba ministrstva ali od nje pooblaščena oseba, ocenjene v skladu z merili javnega razpisa. Merila ter postopek ocenjevanja so podrobno opredeljeni v 3. poglavju te razpisne dokumentacije.

Ministrstvo lahko kadarkoli zahteva od prijavitelja pojasnilo navedb v vlogi in predložitev dokazil, ki potrjujejo navedbe v vlogi. V kolikor prijavitelj tega ne stori v določenem roku, bo ministrstvo odločilo na podlagi podatkov, ki jih ima na razpolago.

Izpolnjevanje pogojev mora izhajati iz celotne vloge in se bo preverjalo tekom celotnega izvajanja projekta.

1. **UPRAVIČENI STROŠKI**
2. **Upravičeni stroški in stopnja sofinanciranja**

Upravičeni stroški, ki so predmet sofinanciranja, so stroški dela redno zaposlenih (plače/celoten strošek delodajalca) ter pogodbenega dela (v bruto zneskih) v zamejskih gospodarskih strukturah, ki delujejo na področju aktivnosti, ki spodbujajo razvoj gospodarstva, kot npr. promocijska dejavnost, mapiranje terena ter priprava baz podatkov – popis in včlanjevanje gospodarskih subjektov, organizacija, koordinacija in izvedba projektnih nalog s področja gospodarstva.

Ministrstvo bo sofinanciralo upravičene stroške eni osebi iz vsakega teritorialnega sklopa zamejstva.

Ministrstvo bo sofinanciralo upravičene stroške do višine 100%. Upravičenec dobi povrnjene stroške za nazaj.

Upravičenci stroške dokazujejo z dokazili o obračunu in izplačilu stroškov plač ter z dokazili o pogodbenem delu.

Upravičeni so le tisti stroški, ki se nanašajo na aktivnosti, ki so jih prijavitelji navedli ob prijavi oziroma so bili najavljeni neposredno skrbniku pogodbe o sofinanciranju s strani ministrstva.

Prijavitelj o aktivnostih poroča ob izstavitvi zahtevka ter v končnem poročilu.

1. **Dokazila za upravičenost stroškov in dokumentacija za uveljavljanje sofinanciranja upravičenih stroškov**

Upravičenec mora kot dokazila za upravičenost stroškov zahtevku za izplačilo priložiti naslednje dokumente:

* dokazila o izplačilu stroškov dela;
* vsebinsko poročilo o opravljenih aktivnostih.

Upravičenci bodo lahko sofinanciranje upravičenih stroškov zahtevali na podlagi naslednje dokumentacije:

* **zahtevek za izplačilo, podpisan in žigosan** (v kolikor posluje z žigom),
* **dokazila o izplačilu** stroškov dela (v primeru tujih valut je obvezna priloga izpis menjalnega tečaja na dan izstavitve zahtevka),
* **vsebinsko poročilo o izvedenih aktivnostih**.

V primeru nepopolnosti ali pomanjkljivosti zahtevka lahko ministrstvo od upravičenca zahteva dodatna pisna pojasnila in dokazila o izvedbi aktivnosti. V kolikor ministrstvo v predpisanem roku ne prejme pojasnil in dokazil s strani upravičenca, lahko zahtevek za izplačilo zavrne.

1. **PODROBNEJŠA PREDSTAVITEV MERIL ZA OCENJEVANJE VLOG**
2. **Pogoji in merila za ocenjevanje vlog**

Strokovna komisija bo pri dodelitvi finančne podpore upoštevala izpolnjevanje pogojev in meril razpisa.

Finančno podporo lahko prejme prosilec, ki izpolnjuje naslednje **pogoje**:

* Prijavitelj je uradno registrirana pravna oseba v tujini - evidentirana v uradnem registru države, v kateri ima sedež. Prijavitelj je evidentiran v uradnem registru pred dnevom objave javnega razpisa.
* Prijavitelj za iste že povrnjene upravičene stroške in aktivnosti, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja).
* Prijavitelj se je seznanil in se z oddajo vloge na ta javni razpis strinja z vsemi pogoji, ki so navedeni v tem javnem razpisu in razpisni dokumentaciji.
* Prijavitelj izjavlja, da vse kopije, ki so priložene k vlogi, ustrezajo originalom.
* Prijavitelj izjavlja, da so vse navedbe, ki so podane v vlogi, resnične in ustrezajo dejanskemu stanju.
* Prijavitelj mora imeti pozitiven odnos do povezovanja z matično domovino Republiko Slovenijo.
* Prijavitelj izvaja dejavnost, ki je usmerjeno v gospodarski razvoj avtohtone slovenske narodne skupnosti, in sicer pred dnevom objave javnega razpisa, kar mora biti razvidno iz internih aktov prijavitelja oziroma drugih zadevajočih dokumentov.
* Prijavitelj ima odprt svoj transakcijski račun v državi, kjer je registriran.
* Prijavitelj ima sprejet Program dela za leto 2024 ali drug ekvivalenten dokument, ki vsebuje tudi aktivnosti, ki so predmet javnega razpisa.
* Prijavitelj ima registrirano in aktivno delujočo spletno stran oziroma družbeno omrežje, na katerih so objavljene njegove aktivnosti.

Izpolnjevanje pogojev se bo preverjalo na podlagi Prijave, Izjave prijavitelja o izpolnjevanju in sprejemanju razpisnih pogojev za kandidiranje, javno dostopnih evidenc ter informacij, ki so na voljo na spletnih straneh prijavitelja.

Prijave prijaviteljev, ki ne bodo izpolnjevale vseh omenjenih pogojev, bodo zavrnjene.

Prijave prijaviteljev, ki ne bodo izpolnjevale namena razpisa ali vsaj enega izmed ciljev razpisa, bodo zavrnjene.

**Merila** za dodelitev finančne podpore so:

1. **Prispevek k pospeševanju gospodarskega razvoja v zamejstvu:**

Aktivnosti, ki jih izvajajo zamejske gospodarske organizacije (npr. promocijska dejavnost ter organizacija poslovnih dogodkov, mapiranje terena ter priprava baz podatkov – popis in včlanjevanje gospodarskih subjektov, organizacija, koordinacija in izvedba projektnih nalog s področja gospodarstva).

1. **Obseg in kakovost delovanja:**

Izpolnjevanje ciljev, navedenih v javnem razpisu.

1. **Pomen prosilca znotraj posamezne slovenske zamejske skupnosti z vidika gospodarstva:**

Velikost strukture oziroma obseg članstva zamejskih gospodarskih organizacij.

1. **Skrb za ohranjanje slovenstva zunaj matične domovine na podlagi spodbujanja gospodarske dejavnosti**

Doba rednega delovanja na področju zamejstva s poudarkom na gospodarstvu.

1. **Načrt delovanja:**

* vsebinski načrt dela v povezavi s cilji javnega razpisa,
* izvedljivost vsebine načrta dela glede na kadre, dogovore o sodelovanju, vabila…
* izražen dolgoročni vpliv na ohranjanje slovenske identitete.

1. **Nujnost finančne podpore:**

Obseg izvedbe aktivnosti brez finančne podpore.

Strokovna komisija lahko pridobi tudi mnenje zunanjega strokovnjaka.

Posamezne vloge so lahko pred dokončno odločitvijo strokovne komisije glede sofinanciranja usklajene tudi z drugimi državnimi institucijami.

Prosilcu, ki je v vlogi navajal neresnične podatke, ali z namenom pridobivanja sredstev na tem razpisu prikrival relevantne podatke, se sredstva v tem in naslednjem proračunskem letu ne dodelijo.

1. **Uporaba meril**

Višina dodeljenih sredstev se določi glede na dosežno skupno število točk.

Razpisna merila so ovrednotena s točkami, pri čemer je pri posameznem merilu navedena najvišja možna višina doseženih točk. Najvišje možno število prejetih točk je 100 točk. Za financiranje bodo izbrane le tiste gospodarske zamejske organizacije, ki bodo zbrale več kot 60 točk, in sicer v okviru predvidenih razpisanih sredstev.

|  |  |  |  |
| --- | --- | --- | --- |
|  | MERILA | **število točk** | **največje možno število točk** |
| **1.** | **Prispevek k pospeševanju gospodarskega razvoja v zamejstvu** |  | **30** |
|  | **Predvideno število aktivnosti v letu 2024, vključno z virtualnimi dogodki:**   * 5 ali več aktivnosti * 1 do 4 aktivnosti * brez aktivnosti | 20  10  0 |  |
|  | **Raznolikost izvedenih aktivnosti:**   * 3 ali več različnih sklopov aktivnosti * največ 2 različna sklopa aktivnosti | 10  0 |  |
| **2.** | **Obseg in kakovost delovanja** |  | **15** |
|  | * izpolnjuje vse tri navedene cilje javnega razpisa * izpolnjuje dva izmed navedenih ciljev javnega razpisa * izpolnjuje enega izmed navedenih ciljev javnega razpisa | 15  10  0 |  |
| **3.** | **Pomen prosilca znotraj posamezne slovenske zamejske skupnosti z vidika gospodarstva** |  | **10** |
|  | * prosilec ima znotraj slovenske skupnosti ali za slovensko skupnost pomembno vlogo z vidika gospodarstva (ima 15 članov ali več) * prosilec ima znotraj slovenske skupnosti ali za slovensko skupnost manj pomembno vlogo z vidika gospodarstva (ima manj kot 15 članov) | 10  0 |  |
| **4.** | **Skrb za ohranjanje slovenstva zunaj matične domovine na podlagi spodbujanja gospodarske dejavnosti** |  | **15** |
|  | * zamejska gospodarska organizacija je aktivna 10 let ali več, delovanje je usmerjeno primarno na gospodarstvo * zamejska gospodarska organizacija je aktivna 10 let ali več, vendar njeno delovanje primarno ni usmerjeno na gospodarstvo * zamejska gospodarska organizacija je aktivna manj kot 10 let | 15  10  0 |  |
| **5.** | **Načrt delovanja** |  | **25** |
|  | * vsebinski načrt dela v povezavi s cilji javnega razpisa * dolgoročni vpliv na ohranjanje slovenske identitete na podlagi spodbujanja gospodarske dejavnosti * izvedljivost vsebine načrta dela | 0 - 10  0 - 10  0-5 |  |
| **6.** | **Nujnost finančne podpore** |  | **5** |
|  | * ni nujno (aktivnosti bi bile izvedene tudi brez finančne podpore) * je nujno (aktivnosti ne bi bile v celoti izvedene brez finančne podpore) | 0  5 |  |
|  | **SKUPAJ** |  | **100** |

Višina dodeljenih sredstev se določi v razredih naslednje tabele na podlagi števila doseženih točk.

|  |  |
| --- | --- |
| Število doseženih točk | Višina dodeljenih sredstev od zaprošene vrednosti |
| 0-60 | 0% |
| 61-70 | nad 60 do 70% |
| 71-80 | nad 70 do 80% |
| 81-90 | nad 80 do 90% |
| 91-100 | nad 90 do 100% |

Pretvorba točk v odstotek dodeljenih sredstev:

*1 točka = 1% dodeljenih sredstev.*

*Dodeljena sredstva se zaokrožujejo na 50 EUR.*

*Primer:*

*62 točk = 62% dodeljenih sredstev od zaprošene vrednosti, vendar ne več kot je razpisano za posamezen teritorialni sklop.*

*Primer zaokroževanja:*

1. *1.344 EUR = 1.350 EUR; b) 1.375 EUR = 1.400 EUR*
2. **Način odločanja**

Strokovna komisija, ki jo imenuje predstojnik ministrstva, opravi strokovni pregled vlog ter jih glede na razpoložljiva proračunska sredstva oceni na podlagi pogojev in meril, ki so bila navedena v razpisni dokumentaciji.

Na podlagi ocene vlog komisija pripravi končni predlog finančne podpore, ki ga podpišejo predsednik in člani strokovne razpisne komisije. Na osnovi končnega predloga finančne podpore predstojnik ministrstva s sklepom odloči o razdelitvi sredstev.

Ministrstvo prejemniku sredstev posreduje sklep o izbiri skupaj s pogodbo o sofinanciranju ter ga pozove k podpisu. Če se prejemnik omenjenemu pozivu v 30 dneh ne odzove, se šteje, da je umaknil vlogo za pridobitev sredstev.

1. OBRAZCI

Obrazci so zaradi lažjega izpolnjevanja podani v ločenih dokumentih in sicer:

1. Obrazec 1 – Prijava
2. Obrazec 2 – Izjava prijavitelja o sprejemanju pogojev za kandidiranje
3. Obrazec 3 – Vzorčna pogodba o sofinanciranju
4. Obrazec 4 – VZOREC – Oddaja vloge (Oprema ovojnice)
5. PRILOGE V RAZPISNI DOKUMENTACIJI

## Priloga št. 1: Vzorec ocenjevalnega lista

**Priloga 1**

**Vzorec ocenjevalnega lista za ocenjevanje vlog**

**javnega razpisa**

**za sofinanciranje gospodarskih struktur avtohtone slovenske narodne skupnosti v zamejstvu v letu 2024 - Gospodarske strukture Slovencev v zamejstvu v letu 2024**

|  |  |
| --- | --- |
| **Država** |  |
| **Sklop** |  |
| **Datum prispetja** |  |
| **Zaporedna št. prispetja** |  |
| **Prijavitelj** |  |
| **Celotna vrednost (v EUR)** |  |
| **Zaprošena vrednost (v EUR)** |  |

|  |  |
| --- | --- |
| **I. Izpolnjevanje vsaj enega izmed ciljev razpisa** | **DA / NE** |
| **II. Izpolnjevanje pogojev razpisa** | **DA / NE** |
| **III. Merila** | **Št. točk** |
| **MERILO 1:** Prispevek k pospeševanju gospodarskega razvoja v zamejstvu  - Predvideno število aktivnosti v letu 2024, vključno z virtualnimi dogodki (0 ali 10 ali 20 točk)   * Raznolikost izvedenih aktivnosti (0 do 10 točk) |  |
| **MERILO 2:** Obseg in kakovost delovanja (0 ali 10 ali 15 točk) |  |
| **MERILO 3:** Pomen prosilca znotraj posamezne slovenske zamejske skupnosti z vidika gospodarstva (0 ali 10 točk) |  |
| **MERILO 4:** Skrb za ohranjanje slovenstva zunaj matične domovine na podlagi spodbujanja gospodarske dejavnosti (0 ali 10 ali 15 točk) |  |
| **MERILO 5:** Načrti delovanja (0 - 25 točk) |  |
| **MERILO 6:** Nujnost finančne podpore (0 ali 5 točk) |  |
| **Skupno število točk (0 - 100 točk)** |  |

|  |  |
| --- | --- |
| **Predlog sofinanciranja v skupni višini sredstev (v EUR)** |  |
| Opombe: | |

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsednik strokovne komisije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_